TRAKŲ R. SENŲJŲ TRAKŲ VAIKŲ LOPŠELIS – DARŽELIS

2023.05.02

DARŽELIO PEDAGOGŲ APKLAUSOS APIE DARŽELIO KULTŪRĄ ATASKAITA

Kovo mėnesį Trakų r. Senųjų Trakų vaikų lopšelyje – darželyje vyko pedagogų apklausa apie darželio kultūrą. Apklausoje dalyvavo 7 pedagogai. Atsakydami į klausimus, respondentai galėjo vertinti klausimus balais nuo 1 iki 4. 1 – visiškai nesutinku, 2 – ko gero nesutinku, 3 – ko gero sutinku, 4 – visiškai sutinku. Taip pat buvo galimas atsakymų variantas – negaliu atsakyti.

86% respondentų skyrė 4 balus, o 1 respondentas skyrė 3 balus vertinant darželio pedagogų įsitraukimą į pasiūlymų teikimą, dėl darželio tradicijų. 43% pažymėjo, jog negali atsakyti ar darželis didžiuojasi savo simbolika, greičiausiai dėl to, kad darželis neturi savo vėliavos, ženkliuko, šūkio ir pan. 86% pedagogų puikiai įvertino darželyje vykstančius renginius, jiems jie visiškai patinka. Tačiau pedagogai pastebi, jog tėvai galėtų labiau įsitraukti į švenčių organizavimą (29% skyrė 2 balus, 28% skyrė 3 balus, 43% - 4 balus). Dalis pedagogų taip pat mano, jog į darželio švenčių organizavimą galėtų įsitraukti vietos bendruomenė (28%). Visi respondentai jaučiasi darželio dalimi, dauguma pažymėjo jog ko gero arba visiškai pasitiki vieni kitais. Dauguma pedagogų jaučiasi vertinami, pažymėjo, jog jų pasiekimai ir laimėjimai yra vertinami geru žodžiu, pagyrimu, paskatinimais. Taip pat ir darželio ugdytinių pasiekimai ir laimėjimai yra vertinami ir skatinami. Pedagogai didžiuojasi savo darželiu. 100% respondentų pažymėjo, jog jiems patinka jų darbas – skyrė po 4 balus. Darželyje susitarta dėl esminių vertybių, kolektyve vyrauja pagarba (daugiausiai skirta po 3 ir 4 balus). Pedagogų nuomone, darželio vadovas juos gerbia ir jų nuomonė yra svarbi, įsiklausoma į skirtingas nuomones. Darželio vadovas pagarbiai bendrauja su visais darželio bendruomenės nariais. Kolegos dalinasi metodine medžiaga, patirtimi. Darbuotojai nesutinka, jog jų darželyje viską sprendžia vadovas. Pasak jų, sprendimai priimami kolegialiai. Santykiai tarp pedagogų, ugdytinių ir jų tėvų yra geri. Naujiems pedagogams padedama įsilieti į kolektyvą. Visi respondentai (100%) tiki, jog ugdytiniai gali padaryti pažangą, todėl stengiasi į veiklas įtraukti visus ugdytinius. Darželyje skatinamas iniciatyvumas, naujų įgūdžių įgijimas (71% skyrė po 4 balus, likusieji po 3 balus). Visi apklausos dalyviai sutinka, jog darželio aplinka yra jauki ir tvarkinga.

29% respondentų pažymėjo, jog juos kartais vargina įtempti santykiai su kolegomis, 43% pažymėjo, jog įtampos visiškai nejaučia. Didžioji dauguma respondentų pastebėjo, jog vietos bendruomenė nėra įtraukiama į darželio renginius, tačiau darželis dalyvauja bendruomenės rengiamuose renginiuose.

Apklausos dalyviai mūsų darželį vertina kaip gerą, unikalų, su vyraujančiu teigiamu požiūriu į ugdymąsi. Jame yra geras komunikacinių technologijų lygis, gera ugdymo kokybė, vadovas dirba profesionaliai, vyrauja teigiamas požiūris į naujoves, saugi aplinka, geranoriškas personalas. Pedagogai taip pat norėtų siekti daugiau tarptautinių ryšių.

IŠVADOS IR REKOMENDACIJOS

1. Plėsti tarptautinius ryšius, bendradarbiavimą su socialiniais partneriais dalyvaujant tarptautiniuose konferencijose, mokymuose, ERASMUS projekte. Tarptautinėse akcijose, konkursuose, parodose.
2. Dėl bendruomenės įtraukimo į darželio renginius. Pagal galimybę suorganizuoti darželyje renginį (koncertą, šventę, parodą, mugę) į kurį sukviesti kaimo gyventojus. Apsilankyti pas vietinius ūkininkus, verslininkus, suorganizuoti pažintines keliones vaikams, kad iš pėščiomis.
3. Dėl darželio simbolikos. Galima būtų darželyje suorganizuoti konkursą auklėtinių šeimoms ar net visai kaimo bendruomenei, kur jie galėtų sugalvoti darželio šūkį, nupiešti simbolį, vėliavą, sugalvoti pavadinimą. Padaryti balsavimą arba sudaryti komisiją, kuri išrinktų nugalėtojus, juos apdovanoti. Taip paskatinti šeimas ir bendruomenę prisidėti.

ATASKAITĄ PARENGĖ:

Eva Katkevičienė Olia Okunevič Erika Puč